نادرشاه افشاردان سوْنرا شاهلیغا چالیشانلاردان بیری اوْلان محمّدحسن‌خان قاجار٬ زندیه خاندانیندان مغلوب اوْلوب اؤلدورولدو. کریم‌خان زند قاجار ائلی‌نین آیاقا قالخماسی‌نی انگلله‌مک اۆچون٬ آغامحمّدخانی گیروْو گؤتوردو. کریم‌خان زند اؤلدوکده٬ آقامحّمدخان شیرازدان ایسترآبادا قاچدی. زندیه خاندانی‌نین آغیر ایختیلافلاری آغامحمّدخانا یاخشی فۆرصت یارادیردی؛ آغامحمّدشاه شیمالی اله آلدیغیندان سوْنرا زندیه شاهی لطفعلی‌خانی زندی مغلوب ائدیب اؤلدوردو. آغامحمّدخان ۱۱۷۶-جی گۆنش ایلینده شوشا شهرینده اؤز خدمه‌سی الی ایله اؤلدورولدو.